ஆடி மாதத்தில் பச்சைக் கற்பூரம் கலந்த சந்தனத்தைப் பீடத்தில் மந்திரங்களைச் சொல்லிப் பூசுவோர் இந்திர பதம் பெறுவர். பராசக்தி பீடத்தில் ஆவணி மாதத்தில் வெள்ளைஅரளி மலர்களைச் சாத்தி வழிபடுவோர் கலைமகள் அருளையும், பொன் நிற மலர்களைச் சாத்தி வழிபடுவோர் திருமகள் அருளையும் பெறுவர். பவள நிறமுள்ள மலர்களைச் சாத்துவோர் அன்னை ஆதிபராசக்தியின் தெய்வத் திருவருள் பெற்று சிவபதம் பெறுவர். புரட்டாசியில் நெய் கலந்த பொங்கலை நிவேதிப்பவர் சூரிய உலகிற்குச் செல்வர். ஐப்பசி மாதம் சந்தனாதித் தைலம் கொண்டு அபிஷேகம் செய்பவர் நான்முகன் உலகிற் சேர்வர். கார்த்திகை மாதம் நெய் விளக்கு ஏற்றித் தரிசிப்போர் பிறவி அறும். மார்கழியில் பருப்புப் பொங்கல் நிவேதிப்பவர் தேவராய் அமுதுண்டு வாழ்வர். தை மாதத்தில் மஞ்சள் காப்புச் சாத்தி வழிபடுவோர் சந்திர லோகம் அடைவர். பங்குனி மாதத்தில் ஐந்து வகையான திருமஞ்சனத் திரவியங்கள் அமைத்து வாசநீர் ஆட்டுபவர் அழிவில்லாத பரமபதம்